Държавен вестник, бр. 59, 2014 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  59
веднага, когато узнае за изискването да на­
прави съответното удържане, и е длъжен да 
предостави на Фискалния агент информаци­
ята, която разумно може да изиска за целите 
на спазването на това изискване. 
Лихва
4.15. В случай че Фискалният агент изплати 
суми, дължими по отношение на Облигациите 
в съответствие с Условията или с Уговорка 4.10 
(„Компенсиране на Агентите“) преди получа­
ването на сумата по Уговорка 4.2 („Плащане 
към Фискалния агент“), Емитентът е длъжен 
при поискване да компенсира Фискалния 
агент със съответната сума и да му изплати 
лихва върху тази сума, дължима от датата, 
на която е направено плащането, до датата 
на компенсирането му, при годишен лихвен 
процент, равен на разходите на Фискалния 
агент за осигуряване на изплатените суми, 
удостоверени от Фискалния агент. Тази лихва 
се начислява на дневна база.
Недействителен Глобален сертификат за 
Облигациите
4.16. В случай че която и да е от Облига­
циите, удостоверени с Глобалния сертификат 
за Облигации, бъде обявена за недействителна 
съобразно разпоредбите є при настъпване­
то на Неизпълнение, Фискалният агент е 
длъжен своевременно да уведоми Агентите, 
които след уведомяването им са длъжни да 
не правят каквото и да е плащане по тази 
Облигация, доколкото съответният Глобален 
сертификат за Облигациите, удостоверяващ 
тази Облигация, е обявен за недействителен. 
5. ИЗПЛАЩАНЕ
В случай че претенциите по която и да е 
от Облигациите бъдат обявени за недействи­
телни или бъдат погасени по давност съгласно 
предвиденото в Условията, Фискалният агент 
е длъжен, доколкото разполага с тази сума, 
незабавно да изплати на Емитента сумата, 
която би била дължима по тази Облигация, 
ако тя или съответстващият є Сертификат 
за Облигации са били предадени за плащане, 
преди тези искове да станат недействителни 
или да се погасят по давност. С изключение на 
случаите, упоменати в Уговорка 14 („Промяна 
в Агентите“), Фискалният агент няма по друг 
начин да бъде задължаван или оправомощаван 
да изплаща каквито и да е суми, получени от 
него по силата на настоящия Договор.
6. ОБЕЗСИЛВАНЕ, УНИЩОЖАВАНЕ И 
РЕГИСТРИРАНЕ
Обезсилване от Агентите
6.1. Всички Облигации, които са предадени 
за обратно изкупуване, следва да бъдат незабав­
но обезсилени от Агента, от когото или чрез 
когото те са предадени, като Регистраторът 
заличи съответното име на Облигационер от 
Регистъра. Този Агент е длъжен да изпрати 
на Фискалния агент информация относно 
всички плащания, направени от него, и да 
предаде всеки Сертификат за Облигации, 
удостоверяващ обезсилените Облигации, а 
Фискалният агент следва надлежно да уве­
доми Регистратора.
Обезсилване от Емитента
6.2. В случай че Емитентът купи Облигации, 
които следва да бъдат обезсилени съгласно 
Условията, Емитентът е длъжен незабавно да 
уведоми Регистратора относно номиналната 
стойност на закупените Облигации и следва 
да осигури тяхното обезсилване. 
Удостоверение от Регистратора
6.3. Регистраторът е длъжен да (i) укаже на 
Юроклиър и Клиърстрийм, Люксембург, да 
извършат необходимите вписвания в техните 
регистри, за да отразят всички обезсилвания 
на Облигации, удостоверени с Глобалния 
сертификат за Облигациите, и (ii) след датата 
на такова обратно изкупуване, плащане, за­
мяна или закупуване да изпрати на Емитента 
удостоверение, отразяващо (1) съвкупната 
номинална стойност на Облигациите, които 
са изкупени обратно и обезсилени, (2) об­
щата сума, платена по Облигациите, които 
са изкупени обратно и обезсилени, и (3) в 
случай че Облигациите се удостоверяват с 
Индивидуални сертификати за Облигации, 
номерата на Индивидуалните сертификати за 
Облигации, които ги удостоверяват, като при 
всяко положение прави разграничение между 
Облигациите с различна номинална стойност.
Унищожаване
6.4. Освен ако е указано по друг начин от 
Емитента или ако в случай на Глобален сер­
тификат за Облигациите той следва да бъде 
върнат на държателя си съобразно неговите 
условия, Регистраторът (или определен от него 
представител) е длъжен да унищожи Серти­
фикатите за Облигации, които се намират у 
него, и при поискване е длъжен да изпрати 
на Емитента удостоверение, посочващо в 
последователност номерата на тези Серти­
фикати за Облигации, общия брой държани 
към датата на падежа Сертификати, както и 
общата сума, удостоверена с тези Сертификати 
за Облигации.
Регистри
6.5. Фискалният агент е длъжен да поддържа 
пълен и цялостен регистър относно плаща­
нето, обратното изкупуване и обезсилването 
на всички Облигации и за всички замества­
щи Сертификати за Облигации, издадени на 
мястото на изгубени, откраднати, повредени, 
надраскани или унищожени Сертификати за 
Облигации. Фискалният агент е длъжен да 
предоставя достъп до този регистър на Еми­
тента и Регистратора при необходимост.